alexandrainst/scandi-wiki huggingface dataset:
Jannitsá

Jannitsá (gresk Γιαννιτσά, slavisk Енидже Вардар eller Ениџе Вардар, Enidzje Vardar eller Enidze Vardar, tyrkisk Yenice eller Vardar Yenicesi) er ein by i periferieininga Pélla i Sentral-Makedonía i Hellas. Han var tidlegare ein eigen kommune, men inngår frå 2011 som ei kommunaleining i kommunen Pélla, der han er hovudsete.

Ved folketeljinga i 2011 hadde kommunaleininga Jannitsá 34 229 innbyggjarar, medan tettstaden med same namn hadde 29 789 innbyggjarar.

Jannitsá ligg ikkje langt frå den antikke byen Pella, fødestaden og hovudstaden til Aleksander den store, og er den største byen på Den makedonske sletta.

Referansar

Bakgrunnsstoff 
 Offisiell nettstad (gresk)

Jannitsa
Jannitsa
Jannitsa
Elevthério-Kordelió

Elevthério-Kordelió (gresk Ελευθέριο-Κορδελιό) er ein tidlegare kommune i forstadane til Thessaloníki i Sentral-Makedonía i Hellas. Han vart grunnlagd i 1924 då greske flyktningar frå Vesleasia kom her etter den gresk-tyrkiske krigen 1919-1922. Frå 2011 inngår Elevthério-Kordelió som ei kommunaleining i kommunen Kordelió-Évosmos.

Referansar 

Elevtherio-Kordelio
Elevtherio-Kordelio
Elevtherio-Kordelio
Elevtherio-Kordelio
Pyléa

Pyléa (gresk Πυλαία) er ein tidlegare kommune i forstadane til Thessaloníki i Sentral-Makedonía i Hellas. Han har oppunder 35 000 innbyggjarar. Frå 2011 inngår Pyléa som ei kommunaleining i kommunen Pyléa-Khortiátis. Kommunaleininga inngår i byområdet til Thessaloníki.

Referansar 

Pylea
Pylea
Pylea
Pylea
Kilkís

Kilkís (gresk Κιλκίς, slavisk Кукуш, Kukuš, tyrkisk Kılkış) er ein kommune og ein industriby i periferieininga med same namn i Sentral-Makedonía i Hellas, der han er hovudstad.

Historie 
Byen vart styrt av Det osmanske riket før han vart teke av Bulgaria under den første balkankrigen i 1912. I den andre balkankrigen i 1913 erobra den greske hæren byen etter eit tre dagar langt slag 19. til 21. juni. Den greske sida mista over 5 000 soldatar, medan Bulgaria mista 7 000 og den greske sigeren var eit stort steg mot siger i krigen. Kilkís vart nesten lagd i grus under krigen og dei bulgarske innbyggjarane vart flytta til Bulgaria etter Neuillytraktaten. Den nye byen vart bygd opp att nærare jernbanen til Thessaloníki og vart busett av grekarar frå Bulgaria og Vesleasia.

Bulgaria okkuperte byen igjen under den andre verdskrigen, men han vart frigjeve i 1944.

Administrativ inndeling 

Kommunen vart danna i 2011 ved at ein slo saman dei tidlegare kommunane
 Kilkís
 Kroússa
 Doiráni
 Khérso
 Mouriés
 Pikrolímni
 Gallikós
Dei sju tidlegare kommunane er no kommunaleiningar.

Ved folketeljinga i 2011 hadde kommunen 51 926 innbyggjarar, medan kommunaleininga Kilkís hadde 28 745 og tettstaden med same namn 22 014 innbyggjarar.

Byar og tettstader
Dei største byane og tettstadene i kommunen er:

Kjelder 

Denne artikkelen bygger på «Kilkis» frå ,  den 17. september 2007.

Referansar

Bakgrunnsstoff 
 Offisiell nettstad  (gresk)

Kilkis
Kilkis
Kilkis
Kilkis
Kilkis
Náousa i Imathía

Náousa (gresk Νάουσα) er ein by og kommune i periferieininga Imathía i Sentral-Makedonía nord i Hellas. Byen blir stundom omtala som Den heroiske byen Náousa (Ηρωική πόλη Νάουσας, Iroikí póli Náousas). Sjølve byen har oppunder 20 000 innbyggjarar. Vérmiofjella ligg vest for byen.

Administrativ inndeling 

Frå 2011 omfattar kommunen Náousa òg dei tidlegare kommunane Anthémia og Irinoúpoli. Dei tre tidlegare kommunane er no kommunaleiningar.

Ved folketeljinga i 2011 hadde kommunen 32 494 innbyggjarar, medan kommunaleininga Náousa hadde 21 152 og tettstaden med same namn 18 882 innbyggjarar.

Byar og tettstader
Dei største byane og tettstadene i kommunen er:

Referansar

Bakgrunnsstoff 
 Offisiell nettstad (gresk)

Naousa
Naousa
Naousa
Naousa
Édessa i Hellas

Édessa (gresk Έδεσσα, slavisk Воден, Voden) er ein gamal by og ein kommune i periferieininga Pélla i Sentral-Makedonía i Hellas. Han er hovudstad i periferieininga.

Administrativ inndeling 

Kommunen vart danna i 2011 ved at ein slo saman dei tidlegare kommunane
 Édessa
 Vegorítida
Dei to tidlegare kommunane er no kommunaleiningar.

Ved folketeljinga i 2011 hadde kommunen 28 814 innbyggjarar, medan kommunaleininga Édessa hadde 25 179 og tettstaden med same namn 18 229 innbyggjarar.

Byar og tettstader
Dei største byane og tettstadene i kommunen er:

Referansar

Bakgrunnsstoff 
 Offisiell nettstad (gresk)

Edessa
Edessa
Edessa
Edessa
Edessa
Panórama i Thessaloníki

Panórama (gresk Πανόραμα) er ein tidlegare kommune i forstadane til Thessaloníki i Sentral-Makedonía i Hellas. Han har vel 17 000 innbyggjarar og ligg på ei høgd ovanfor Thessaloníki. Frå 2011 inngår Panórama som ei kommunaleining i kommunen Pyléa-Khortiátis, der han er hovudsete. Kommunaleininga inngår i storbyområdet til Thessaloníki.

Referansar 

Panorama
Panorama
Panorama
Peréa i Thessaloníki

Peréa (gresk Περαία), òg skrive Peraia, er ein forstad til Thessaloníki i Sentral-Makedonía i Hellas. Han er hovudsete i kommunen Thermaikós.

Byen vart grunnlagd i 1923 av greske flyktningar frå Vesleasia og Aust-Thrakia (som i dag ligg i Tyrkia) etter den gresk-tyrkiske krigen 1919-1922.

Referansar 

Perea
Oreókastro

Oreókastro (gresk Ωραιόκαστρο) er ein kommune i dei nordlege forstadane til Thessaloníki i Makedonía i Hellas. Han høyrer til periferieininga Thessaloníki i periferien Sentral-Makedonía.

Administrativ inndeling 

Kommunen vart danna i 2011 ved at ein slo saman dei tidlegare kommunane
 Oreókastro
 Mygdonía
 Kallithéa
Dei tre tidlegare kommunane er no kommunaleiningar.

Ved folketeljinga i 2011 hadde kommunen 38 317 innbyggjarar, medan kommunaleininga Oreókastro hadde 21 716 og tettstaden med same namn 20 852 innbyggjarar.

Byar og tettstader
Heile kommunen ligg innanfor storbyområdet til Thessaloníki. Byane og tettstadene i kommunen er:

Referansar 

Oreokastro
Oreokastro
Oreokastro
Oreokastro
Thérmi

Thérmi (gresk Θέρμη) er ein kommune i dei sørlege forstadane til Thessaloníki i Sentral-Makedonía i Hellas. Han høyrer til periferieininga Thessaloníki i periferien Sentral-Makedonía.

Thérmi har namn etter den antikke byen Therma, som låg i dette området.

Administrativ inndeling 

Kommunen vart danna i 2011 ved at ein slo saman dei tidlegare kommunane
 Vasiliká
 Thérmi
 Míkra
Dei tre tidlegare kommunane er no kommunaleiningar.

Ved folketeljinga i 2011 hadde kommunen 53 201 innbyggjarar, medan kommunaleininga Thérmi hadde 25 145 og tettstaden med same namn 16 004 innbyggjarar.

Byar og tettstader
Heile kommunen ligg innanfor storbyområdet til Thessaloníki. Byane og tettstadene i kommunen er:

Referansar 

Thermi
Thermi
Thermi
Meneméni

Meneméni (gresk Μενεμένη) er ein tidlegare kommune med om lag 15 000 innbyggjarar i forstadane til Thessaloníki i Sentral-Makedonía i Hellas. Frå 2011 inngår han som ei kommunaleining i kommunen Ambelókipi-Meneméni.

Referansar 

Menemeni
Menemeni
Menemeni
Menemeni
Øystese kyrkje

Øystese kyrkje er ei langkyrkje frå 1868 i Øystese i Kvam herad i Vestland fylke.

Byggverket er i tømmer og har plass til 500 personar. Kyrkja er teikna av arkitekt C. Erichsen og Jacob Wilhelm Nordan. Erichsen laga også teikningane til Odda kyrkje, og dei bygde på Øystese kyrkje.

Inventar 
Altertavla som står koret er måla av Anders Askevold og viser krossfestinga. Ho vart laga til kyrkja då ho var ny.
I skipet heng det ei altertavle som er frå kring 1700, og som hang i den gamle stavkyrkja før ho vart riven.

Bakgrunnsstoff 
 Norges Kirker: «Øystese kyrkje», på nettstaden til Norsk institutt for kulturminneforskning
 Om Øystese sokn på nettstaden til Den norske kyrkja
 «Kirkebøker, Hordaland», på nettstaden til Arkivverket 
 Kart frå 1979 som viser kyrkjestader og soknegrenser, på nettstaden til Universitetet i Bergen
 Eldre fotografi av kyrkja på nettstaden til Nasjonalbiblioteket
 Skanna kyrkjebøker frå Hordaland på nettstaden til Arkivverket
 Oversyn over gravminne i Kvam herad på nettstaden disnorge.no
 
 

Kyrkjer i Hardanger og Voss prosti
Kyrkjer i Kvam
Jacob Wilhelm Nordan
Norske kyrkjer frå 1860-åra
Kulturminne i Kvam
Sanktpetersfisk

Sanktpetersfisk (Zeus faber) er ein fisk i sanktpetersfiskfamilien. Arten er særs vidt utbreidd, frå Australia og New Zealand i sør til Nordsjøen i nord. I nyare tid har arten òg teke til å verte vanlegare i norske farvatn.

Bakgrunnsstoff

Sanktpetersfiskar
Sletta Verft AS

Sletta Verft AS er eit skipsverft i Mjosundet på Ertvågsøya. Føretaket vart stifta av Kristoffer Sletta i 1945 og dreiv i mange år med bygging av trebåtar. I dag byggjer verftet fiskarbåter, brunnbåtar, oppdrettsbåtar og små slepebåtar av stål og aluminium. Skroga vert bygde ved baltiske verft, medan montering og ferdigstilling vert utført ved verftet i Mjosundet. Føretaket har om lag 30 tilsette (2007).

Referansar

Bakgrunnsstoff 
 Nettstaden til Sletta Verft AS

Skipsverft i Møre og Romsdal
Næringsliv i Aure
Ertvågsøya
Skipingar i 1946
Tríkala

Tríkala (gresk Τρίκαλα), tidlegare Trikka, er ein by og ein kommune i periferieininga Tríkala i Thessalía i Hellas. Han er òg hovudstad i periferieininga og ligg nordvest for Aten og Kardítsa, aust for Ioánnina og Métsovo, sør for Grevená, sørvest for Thessaloníki og vest for Lárisa.

Historie 
Byen ligg på ei frodig slette i Thessalía sentralt i Hellas og er byen Homer omtalte som Trikka (eller Trikki), fødestaden til tre av argonautane og eit av områda som vert nemnd som fødestad for Asklepios.

Ein austromersk festning ligg i dag på den grunnmuren til den tidlegare akropolisen. Byen vart okkupert av osmanarane under den gresk-tyrkiske krigen 1897 i seks månadar.

Administrativ inndeling

Kommunen vart danna i 2011 ved at ein slo saman dei tidlegare kommunane
 Tríkala
 Paliókastro
 Estieótida
 Kallídendro
 Megála Kalývia
 Faloría
 Paralithéi
 Kóziakas
Dei åtte tidlegare kommunane er no kommunaleiningar.

Ved folketeljinga i 2011 hadde kommunen 81 355 innbyggjarar, medan kommunaleininga Tríkala hadde 62 154 og tettstaden med same namn 61 653 innbyggjarar.

Byar og tettstader
Dei største byane og tettstadene i kommunen er:

Referansar

Bakgrunnsstoff 
 Offisiell nettstad (gresk)

Kjelde 

Trikala
Trikala
Trikala
Trikala
Trikala
Den gresk-tyrkiske krigen i 1897

Den gresk-tyrkiske krigen i 1897, òg kalla Trettidagarskrigen, var ein krig mellom Hellas og Det osmanske riket under Sultan Abdul Hamid. Den utløysande årsaka var gresk uro over situasjonen på Kreta, der den greske folkesetnaden framleis var under osmansk kontroll. 

Seint i 1896 braut det ut eit opprør på Kreta og 21. januar 1897 gjekk den greske hæren i land på Kreta for å ta ho tilbake til Hellas. Dei europeiske stormaktene greip derimot inn og erklærte Kreta eit internasjonalt protektorat.

Den greske hæren trekte seg tilbake til fastlandet og gjekk så nordover og inn i Thessalía og Ípiros. Grekarane hadde færre menn enn tyrkarane i området, men kontrollerte sjøområda. Hærane møtte kvarandre ved Týrnavos. Grekarane var i mindretal og trekte seg tilbake forbi Lárisa, som vart evakuert. Nær Fársala planla grekarane eit motåtak. Moralen til grekarane forsvann derimot og dei vart berre redda av den osmanske sultanen gav ordre om våpenkvile 20. mai.

I Ípiros var òg grekarane i mindretal. 18. april byrja tyrkarane å bombardere Árta, men klarte ikkje å ta byen. Dei trekte seg tilbake til Filippiáda der dei grov seg ned. Grekarane gjorde motåtak, men fekk ikkje forsterkingar og trekte seg til slutt tilbake 15. mai med kraftige tap. 

Osmanarane slo grekarane i løpet av nokre veker. Osmanarane fekk ikkje halde på dei nye områda, men den europeiske stormaktene tvinga Hellas til å betale store erstatningar og stogge opprøret . Ein fredsavtale vart signert 20. september, arrangert av stormaktene, og Det osmanske riket fekk tildelt eit lite landområde ved grensa til Thessalía. 

Denne krigen var den einaste konflikten mellom Hellas og Tyrkia i dette hundreåret der Hellas måtte gje frå seg land til Tyrkia.

Kjelder 
Denne artikkelen bygger på «Greco-Turkish War (1897)» frå ,  den 17. september 2007.

Fotnotar

Engelsk litteratur 
 Ekinci, Mehmet Uğur. The Unwanted War: The Diplomatic Background of the Ottoman-Greek War of 1897. Saarbrücken: VDM, 2009. ISBN 978-3-639-15456-6.

Bakgrunnsstoff 
 Onwar.com om den første gresk-tyrkiske krigen
Casus belli

Casus belli (latin, krigstilfelle) er ei hending som gjev grunnlag for å føre krig mot ein stat. Kva som vert sett på som eit casus belli har variert opp igjennom historia. I dag vert eit væpna åtak på ein stat eller ein slutnad i Tryggingsrådet i SN om ein militær aksjon rekna som eit casus belli.

Latinske ord og uttrykk
Krig
Ølve kyrkje

Ølve kyrkje er ei langkyrkje frå 1861 i Ølve i Kvinnherad kommune i Vestland.

Kyrkja er bygd i tre og har plass til 230 personar. Ho kan vere teikna med støtte i typetekningane til Hans Ditlev Franciscus Linstow av byggmeister Kårhus frå Vats i Rogaland, men dette er usikkert .

Fotnotar

Bakgrunnsstoff 
 Norges Kirker: «Ølve kirke», på nettstaden til Norsk institutt for kulturminneforskning
 Om Ølve kyrkje på nettstaden til Kyrkja i Kvinnherad 
 Om Ølve sokn på nettstaden til Den norske kyrkja
 Kart frå 1979 som viser kyrkjestader og soknegrenser, på nettstaden til Universitetet i Bergen
 «Kirkebøker, Hordaland» på nettstaden til Arkivverket 
 
 

Kyrkjer i Kvinnherad
Kyrkjer i Sunnhordland prosti
Langkyrkjer i Bjørgvin
Norske kyrkjer frå 1860-åra
Kulturminne i Kvinnherad
Ænes kyrkje

Ænes kyrkje er ei steinkyrkje på Ænes i Kvinnherad kommune i Vestland. Ho er truleg frå 1200-talet , men plar ofte daterast til 1190–1200, og det vart feira 750-årsjubileum for kyrkja i 1999 .

Kyrkja har plass til 120 personar.

Kjelder

Referansar

Bakgrunnsstoff 
 Norges Kirker: «Ænes kirke», på nettstaden til Norsk institutt for kulturminneforskning
 Om Ænes sokn på nettstaden til Den norske kyrkja
 «Kirekbøker, Hordaland», på nettstaden til Arkivverket 
 
 

Freda bygg i Vestland
Kyrkjer i Kvinnherad
Kyrkjer i Sunnhordland prosti
Langkyrkjer i Bjørgvin
Norske kyrkjer frå 1200-talet
Norske steinkyrkjer frå mellomalderen
Kulturminne i Kvinnherad
Arna kyrkje

Arna kyrkje er ei kyrkje frå 1865 i Arna i Bergen kommune i Vestland.

Kyrkja er bygd i stein og har 500 sitjeplassar. Arkitekt for kyrkja var Frederik Hannibal Stockfleth.

Kjelder

Litteratur

Bakgrunnsstoff 
 
 

Kyrkjer i Åsane prosti
Kyrkjer i Bergen
Norske kyrkjer frå 1860-åra
Frederik Hannibal Stockfleth
Kulturminne i Bergen
Arna
Hugla

Hugla (og skrive Hugløy) er ei øy på kysten av Helgeland. Ho ligg i Nesna kommune. Øya er 17,9 km² og det høgaste punktet er Hugltinden som ligg 624 meter over havet. Det er ein relativt stor bestand av elg på øya, og også eit rikt fugleliv med blant anna havørn.

Hugla ligg der Stifjorden møter Ranfjorden. I sørvest ligg øya Løkta i Dønna kommune, i nordaust ligg Handnesøya og i nordvest Tomma. 

Øya har om lag 90 fastbuande, busettinga er konsentrert langs austsida av øya. Den viktigaste næringsvegen er jordbruk, men mange dagpendlar òg inn til tettstaden Nesna. Tidlegare var det òg stor sysselsetting ved sildoljefabrikken på Vikholmen. I dag driv Vikholmen utvikling AS (VuAS) produksjon av torskeyngel og settefisk. 

Det er ferjesamband til Nesna og øyane Handnesøya og Tomma.

Postnummeret er 8720 Vikholmen.

Bakgrunnsstoff 
 Hugla i Norske Gaardnavne.

Øyar i Nordland
Geografi i Nesna
Nordfjordbunad

Nordfjordbunad er ein bunad frå Nordfjord. Det har vore fleire ulike versjonar av Nordfjordbunaden, både grå og brune variantar har vorte påviste, men den svarte er mest brukt, og er kjent som den offisielle Nordfjordbunaden. 

Kvinnebunaden har svart, folda stakk med vove band nest. Livet kan vere svart, raudt eller grønt, og er kanta med same vovne banda som nede på stakken. Forkleet er vove, med broderi av ulike lokale versjonar og tradisjonar. Ei brodert eller voven lomme skal henge på venstre side. Skjorta er brodert i svartsaum eller kvitsaum, rundt krage, ermar og eventuelt ein stem, som går midt framme på skjorta og dekker opet framme. Det høyrer også til cape. Capen finst i 2 versjonar, rynkecape, og glatt. Brosja til samanfesting av skjorta (sølvknappen) er av sølv og grøne steinar er vanlegast til denne bunaden (sjølv om det òg finst raude steinar, eller ein kombinasjon av desse). Det høyrer òg til ei hovudsølje med lauv. Mange brukar sølvbelte til denne bunaden, sjølv om det eigentleg ikkje høyrer til. Det er ikkje vanleg med hovudplagg til kvinnebunaden, men det finst ein brokadelue (med kvit blondekant for ugifte), og svart hovudsjal er òg lov.

Mannsbunaden er også svart. Bunaden har ein nikkers, kalla klaffebukse i heilt svart. Det finst også heilbuksevariantar med broderi nedst. Jakka er livkort og rekk til linning, eller ein sidare variant som rekk nedom setet bak, og er skåren høgare ved bukselinning framme. Den har broderi i grønt eller svart på kragen. Vesten er vanlegvis grøn (den kan vere raud), og nokre versjonar har raude pyntelinjer i kantar. Skjorta er ikkje ulik kvinnebunaden, men er gjerne noko lettare brodert. Den blir festa i halsen med enkel eller dobbel sølvknapp, slik som kvinnebunaden. Bunaden er godt utstyrt med knappar i sølv (messing kan nyttast som eit billegare alternativ). Klaffebuksa har seks knappar i livet og tre på kvar legg. Jakka har åtte knappar i to rekkjer. Den skal ikkje kneppast, men kan festast framme via ei sølvlekkje. Vesten har seks knappar i to rekkjer, og skal kneppast. Til bunaden kan ein ha sølvur i vestlomma og bunadkniv på høgre side. Hovudplagg er uvanleg, men svart "rallarhatt" kan brukast.

Nordfjord
Bunader
Åkra kyrkje i Kvinnherad

Åkra kyrkje er ei langkyrkje frå 1735 i Kvinnherad kommune i Vestland. Ho følgde etter ei stavkyrkje på same staden.

Kyrkja er bygd i tre og har sitjeplass til 225 personar.

Bakgrunnsstoff 
 Norges Kirker: «Åkra kirke», på nettstaden til Norsk institutt for kulturminneforskning
 Om Åkra kyrkje på nettstaden til Kyrkja i Kvinnherad 
 Kart frå 1979 som viser kyrkjestader og soknegrenser, på nettstaden til Universitetet i Bergen
 «Kirkebøker, Hordaland», på nettstaden til Arkivverket 
 
 

Kyrkjer i Kvinnherad
Kyrkjer i Sunnhordland prosti
Langkyrkjer i Bjørgvin
Norske kyrkjer frå 1730-åra
Kulturminne i Kvinnherad
Ålvik kyrkje

Ålvik kyrkje er ei langkyrkje frå 1962 i Ålvik i Kvam herad i Vestland fylke.

Kyrkja er i tegl og har plass til 280 personar. Ho er teikna av Esben Poulsson.

Ålvik kyrkje er soknekyrkje i Ålvik sokn i Hardanger og Voss prosti.

Bakgrunnsstoff 
 Norges Kirker: «Ålvik kyrkje» på nettstaden til Norsk institutt for kulturminneforskning
 Om Kvam sokn på nettstaden til Den norske kyrkja
 Kart frå 1979 som viser kyrkjestader og soknegrenser, på nettstaden til Universitetet i Bergen
 Skanna kyrkjebøker frå Hordaland på nettstaden til Arkivverket
 Oversyn over gravminne i Kvam herad på nettstaden disnorge.no
 
 

Kyrkjer i Hardanger og Voss prosti
Kyrkjer i Kvam
Norske kyrkjer frå 1962
Esben Poulsson
Kulturminne i Kvam
Varaldsøy kyrkje

Varaldsøy kyrkje er ei tømra langkyrkje frå 1885 på Varaldsøy i Kvinnherad kommune i Vestland.

Kyrkja har 390 sitjeplassar og er teikna av Conrad Fredrik von der Lippe / Hans Heinrich Jess.

Bakgrunnsstoff 
 Om Varaldsøy kyrkje på nettstaden til Kyrkja i Kvinnherad 
 Om Varaldsøy sokn på nettstaden til Den norske kyrkja
 «Kirkebøker, Hordaland», på nettstaden til Arkivverket 
 Kart frå 1979 som viser kyrkjestader og soknegrenser, på nettstaden til Universitetet i Bergen
 
 

Kyrkjer i Kvinnherad
Hans Heinrich Jess
Kyrkjer i Sunnhordland prosti
Langkyrkjer i Bjørgvin
Norske kyrkjer frå 1880-åra
Kulturminne i Kvinnherad
Vikøy kyrkje

Vikøy kyrkje er ei langkyrkje frå 1838 i Kvam herad i Vestland fylke. Kyrkja er i bygd i tømmer og har 300 sitjeplassar. 

Vikøy kyrkje er soknekyrkje i Vikøy sokn i Hardanger og Voss prosti. 
I tillegg til Vikøy-kyrkja høyrer Norheimsund kyrkje frå 1992 til soknet.

Bygget 
Eldste omtalen av kyrkja i Vikøy er frå 1316. 
Den gamle Vikøy stavkyrkje stod fram til rundt 1839, då ho blei erstatta av ei langkyrkje i seinempirestil teikna av Linstow, som òg hadde teikna Slottet i Oslo. Kyrkja er i dag måla kvit.

Innreiing 
Kyrkja har ein bibel frå 1589 og altartavle frå 1633, som syner krossfestinga av Jesus. 
Ein kalk frå 1614 som no er i St. Peters Church i London stammar òg frå Vikøy kyrkje.

Kyrkja har to kyrkjeklokker som blei laga av Prahl i Bergen i 1850. Orgelet i kyrkja er frå 1920 og blei laga av Olsen og Jørgensen i Oslo.

Kyrkjegarden 
Komponisten Geirr Tveitt er gravlagd på kyrkjegarden ved Vikøy kyrkje.

Kjelder 
 Norges Kirker: «Vikøy kirke», på nettstaden til Norsk institutt for kulturminneforskning
 Om Vikøy på nettstaden til Kvam herad

Bakgrunnsstoff 
 Fakta og bilete frå Kirker i Hordaland Fylke 
 Om Vikøy sokn på nettstaden til Den norske kyrkja
 Kart frå 1979 som viser kyrkjestader og soknegrenser, på nettstaden til Universitetet i Bergen
 «Kirkebøker, Hordaland» på nettstaden til Arkivverket 
 Eldre fortografi av kyrkja på nettstaden til Nasjonalbiblioteket
 Skanna kyrkjebøker frå Hordaland på nettstaden til Arkivverket
 Oversyn over gravminne i Kvam herad på nettstaden disnorge.no
 
 

Kyrkjer i Kvam
Kyrkjer i Hardanger og Voss prosti
Langkyrkjer i Bjørgvin
Bygningar teikna av Hans Linstow
Norske kyrkjer frå 1838
Kulturminne i Kvam
Handnesøya

Handnesøya er ei berglendt øy i Nesna kommune i Nordland. Ho ligg nord for munningen av Sjona. Arealet er 34,4 km², og det høgaste punktet på øya er Stokkatinden som er 599 meter over havet. Øya har om lag 90 innbyggarar (2007), den viktigaste næringsvegen er jordbruk. Helgelandske driv ferjesamband frå øya til tettstaden Nesna og øyane Tomma og Hugla. Nordlandsekspressen mellom Bodø og Sandnessjøen kan få anløp av Handnesøya ved behov. Øya har eiga kyrkje, Handnesøya kapell.

Postnummeret er 8724 Saura.

Øyar i Nordland
Geografi i Nesna
Tomma

Tomma er ei øy i Nesna kommune i Nordland. Øya har eit areal på 47 km² og 116 innbyggjarar (2007). Den viktigaste næringsvegen er landbruk, ei anna viktig næring er fiskeoppdrett. Her finst mellom anna Noregs einaste oppdrett av flekksteinbit: Tomma Marin Fisk AS. Det er òg eit lite båtbyggeri, Tomma aluminium, som i hovudsak byggjer fiskebåtar.

Det er ferjesamband til tettstaden Nesna og øyane Handnesøya og Hugla. Ferja til «Nesna-øyene» korresponderer med buss frå Mo i Rana og hurtigbåt frå Bodø/Sandnessjøen.

Øya er populær som utfartsstad, og det er mogleg å fiske, dykke, gå på grotteturar og drive paraglidning. Det er mogleg å overnatte på Tomma hytteutleie eller på campingplassen i Tomsvika der det òg er gjesteplassar for båt.
Postadressa hit er 8723 HUSBY.

Nokre av toppane på øya:
 Eidabelgen (217 moh.)
 Rundtinden (643 moh.)
 Tomskjevelen (922 moh.)
 Tomtinden (feilaktig kalla Breitinden på nokre kart) (818 moh.)
 Breidtomma (803 moh.)

Øyar i Nordland
Geografi i Nesna